ইলেকট্রন
ইলেকট্রন যে একটি উপআনবিক কণিকা তা সর্বপ্রথম বিজ্ঞানী জে. জে. টমসন ১৮৯৭ সালে আবিষ্কার করেন। কেমব্রিজ বিশ্ববিদ্যালয়ের ক্যাভেন্ডিশ গবেষণাগারে ক্যাথোড রশ্মি নল নিয়ে গবেষণা করার সময় তিনি এই আবিষ্কার করেন। ক্যাথোড রশ্মি নল হল একটি সম্পূর্ণ বদ্ধ কাচের সিলিন্ডার যার মধ্যে দুইটি তড়িৎ ধারক (electrode) শুন্য স্থান দ্বারা পৃথ করা থাকে। যখন দুইটি তড়িৎ ধারকের মধ্যে বিভব পার্থক্য প্রয়োগ করা হয় তখন ক্যাথোড রশ্মি উৎপন্ন হয় এবং এর ফলে নলের মধ্যে আভার সৃষ্টি হয়। উপর্যুপরী পরীক্ষার মাধ্যমে টমসন প্রমাণ করেন যে চৌম্বকত্বের সাহায্যে রশ্মি থেকে ঋণাত্মক আধান পৃথক করা যায় না; তবে তড়িৎ ক্ষেত্র দ্বারা রশ্মিগুলোকে বিক্ষিপ্ত করা যায়। মূলত ইলেকট্রনের আবিষ্কার এবং এর অংশসমূহ সম্বন্ধে ধারণা লাভ করতে গিয়ে টমসনকে তিন তিনটি পরীক্ষা সম্পাদন করতে হয়েছিলো:
ক্লিনটন জোসেফ ডেভিসন
ক্লিনটন জোসেফ ডেভিসন (জন্ম: অক্টোবর ২২, ১৮৮১ - মৃত্যু: ফেব্রুয়ারি ১, ১৯৫৮) একজন মার্কিন পদার্থবিজ্ঞানী। ১৯২৭ সালে বেল ল্যাব্‌স-এ কর্মরত থাকা অবস্থায় তিনি দ্য ব্রোয়ি প্রকল্প নিশ্চিত বলে প্রমাণ করেন। ইলেকট্রন অপবর্তন আবিষ্কারের মাধ্যমে তিনি নিশ্চিত করেছিলেন যে, সকল পদার্থেরই একটি তরঙ্গ ধর্ম রয়েছে। তার এই আবিষ্কারের জন্য তিনি ১৯৩৭ সালে অপর বিজ্ঞানী জর্জ প্যাগেট থমসন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তার ছেলে রিচার্ড ডেভিসন আরেক বিখ্যাত মার্কিন পদার্থবিজ্ঞানী। তার ভাতিজা ওয়েন উইলিয়ান্‌স রিচার্ডসন নোবেল বিজয়ী পদার্থবিজ্ঞানী।